section_heading: Druga generacija
paragraph_text: Nakon četiri godine odsutnosti Tigre s tržišta, Opel je 2004. odlučio oživjeti ovaj naziv predstavivši novi sportski automobil zasnovan na trećoj generaciji Corse. Nazvan Tigra Twin Top, predstavljen je kupe-kabriolet s dva sjedala i dvodjelnim sklopivim metalnim krovom u stilu Peugeota 206 CC. Tigru Twin Top proizvodi francuski proizvođač karoserija Heuliez.